text: Lors y a messagiers tramis
   Qui furent sage et bien apris ;
   Mais, ains que il arréé fussent,
   Ne que il de là se meüssent,
   Fu Cléomadès, ce sachiez,
   De là endroit moult esloigniez.
   Ne pourquant pas moult tost n'aloit;
   Car la pucele deportoit
   PageV01P169
   Que ne la vouloit traveillier.
   À la foiz la faisoit mengier
   Ou seur riviere ou seur fontaine.
   De li servir forment se paine ;
   Car son cuer avoit atorné
   À faire à son povoir son gré.
  